burgasdotpro/wikipedia huggingface dataset:
Tereza Smitková

Tereza Smitková (* 10. október 1994) je česká profesionálna tenistka.
Mona Barthelová

Mona Barthelová (* 11. júl 1990, Bad Segeberg) je nemecká profesionálna tenistka. Vo svojej doterajšej kariére na okruhu WTA Tour vyhrala štyri turnaje vo dvojhre a dva vo štvorhre. V rámci okruhu ITF získala päť titulov vo dvojhre a jeden vo štvorhre.
Shelby Rogersová

Shelby Rogersová (* 13. október 1992, Mount Pleasant, Južná Karolína), je americká profesionálna tenistka. Vo svojej doterajšej kariére nevyhrala na okruhu WTA Tour žiadny turnaj. V rámci okruhu ITF získala do mája 2017 štyri tituly vo dvojhre a dva vo štvorhre.
Hippias (sochár)

Hippias () bol grécky sochár v 4. storočí pred Kr.
O sochárovi Hippiovi je známa len jediná správa, a to od starovekého cestovateľa Pausania, ktorý do svojej sprievodcovskej príručky po Grécku zaznamenal, že bol autorom sochy Skaia zo Samosu, olympijského víťaza v boxe dorastencov. Táto socha stála pred mnohými rokmi na posvätnej pôde olympijskej. Pôvodný Pausaniov text, ktorý uvádzal domovskú krajinu a meno otca Hippia sa nezachoval.
Carl Mirbt

Carl Theodor Mirbt (* 21. júl 1860, Gnadenfrei (dnes poľské mesto Piława Górna), Pruské kráľovstvo† 27. september 1929, Göttingen, Nemecko) bol nemecký protestantský teológ, historik a misiológ.
Životopis.
Carl Mirbt navštevoval gymnázium v meste Strehlen (dnešné poľské mesto Strzelin). Následne, v rokoch 1880 až 1885, študoval protestantskú teológiu na univerzitách v Halle an der Saale, Erlangene a Göttingene. V Göttingene bol členom študentského spolku "Akademische Theologische Verbindung Thuringia".
V rokoch 1886 až 1888 bol inšpektorom göttingenského protestantského teologického konviktu.
Licenciát z teológie získal v roku 1888 na univerzite v Göttingene, školiteľom mu bol profesor Hermann Reuter (18171889). Témou jeho dizertačnej práce bolo „"Die Stellung Augustin's in der Publicistik des Gregorianischen Kirchenstreits"“ [Miesto Augustína v spisoch z obdobia sporu o investitúru]. Následne sa habilitoval na teologickej fakulte göttingenskej univerzity a začal pôsobiť ako súkromný docent "cirkevných dejín" a "misiológie".
V roku 1889 sa stal mimoriadnym profesorom a v roku 1890 bol vymenovaný za riadneho profesora cirkevných dejín na univerzite v Marburgu. V akademickom roku 1903/1904 vykonával funkciu rektora tejto univerzity.
V rámci svojho vedeckého výskumu v oblasti cirkevných dejín uplatňoval (historicko-kritické) metodické princípy profánnej historickej vedy.
Od roku 1912 až do svojej emeritácie v roku 1928 bol Carl Mirbt riadnym profesorom cirkevných dejín a misiológie na univerzite v Göttingene. V roku 1914 sa stal čestným členom študentského spolku "Göttinger Wingolf". V akademickom roku 1920/1921 bol rektorom univerzity.
V roku 1918 sa Mirbt podieľal na založení "Nemeckej misiologickej spoločnosti" (Deutsche Gesellschaft für Missionswissenschaft) a súčasne sa stal aj jej prvým predsedom.
V roku 1921 sa stal riadnym členom Göttingenskej akadémie vied.
V rokoch 1927 až 1929 bol predsedom "Spoločnosti pre dolnosaské cirkevné dejiny" (Gesellschaft für niedersächsische Kirchengeschichte).
Zoznam slovenských signatárov Charty 77

Toto je zoznam doložiteľných slovenských signatárov Charty 77 (signatárov slovenského pôvodu alebo v čase podpisu na Slovensku žijúcich), zoradený podľa dátumu prvého uvedenia ich mena v dokumentoch, zverejňovaných hovorcami Charty.
Údajní slovenskí signatári.
Podľa publikácie "Charta 77" bolo slovenských signatárov 38. Slovenský historik žijúci v Prahe a jeden z prvých signatárov Ján Mlynárik tvrdil, že v zozname chýbajú najmenej štyria pražskí Slováci a ich celkový počet je aspoň 42. Tu sú šiesti údajní slovenskí signatári podľa Mynárika s jeho poznámkou: „Poslední dvaja ako spolupracovníci ŠtB“.
Mozart in the Jungle

Mozart in the Jungle je komediálno-dramatický televízny webový seriál z produkcie Picrow pre Amazon Studios. Tvorcami sú Roman Coppola, Jason Schwartzman, Alex Timbers a režíruje ho Paul Weitz.
Príbeh je inšpirovaný knihou "Mozart in the Jungle: Sex, Drugs, and Classical Music" (2005), ktorú napísala hobojistka Blair Tindallová ako monografiu jej profesionálnej kariéry v New Yorku, kde hrala na rôznych významných koncertoch so súbormi vrátane Newyorskej filharmónie a orchestrami mnohých Broadwayových predstavení. V seriáli účinkujú: Gael García Bernal ako Rodrigo, postava založená na dirigentovi Gustavovi Dudamelovi a taktiež Lola Kirke, Malcolm McDowell, Saffron Burrows, Hannah Dunne, Peter Vack a Bernadette Peters.
30. januára 2017 Amazon oznámil, že seriál bude predĺžený na štvrtú sériu, ktorá vyšla 16. februára 2018.
Teodor Zvara

Teodor Zvara (* 4. január 1907, Čadca† 18. december 1986, Žilina) bol slovenský bábkar a futbalový tréner.
Teodor Zvara sa vyučil za hodinára. Počas svojho života vystriedal niekoľko zamestnaní. Pracoval v technickom referáte mesta Žiliny, bol mechanikom v Telegrafickom slovenskom ústave, zamestnancom športového klubu Žilina.
Od roku 1942 sa venoval ochotníckemu bábkovému divadlu, v roku 1943 spoluzakladal ochotnícku Bábkovú scénu Radosť v Žiline. Ako jedna z jej vedúcich osobností spoluzakladal v roku 1950 prvé profesionálne bábkové divadlo na Slovensku pod názvom Bábková scéna Krajového divadla pracujúcich. V rokoch 19501967 pracoval ako režisér, výtvarník a bábkovodič v Bábkovom divadle v Žiline, kde bol do roku 1952 aj umeleckým vedúcim. Bol prvým profesionálnym technológom výroby bábok na Slovensku. Je autorom bábkovej hry "Keď hračky ožijú" (1951).
Významnú úlohu zohral aj v žilinskom športovom živote. Bývalý brankár pôsobil ako tréner futbalového dorastu a pod jeho vedením patrili žilinskí dorastenci k vtedajšej futbalovej špičke. Trénoval aj dorastencov DŠO Sokol Bytčica. Je po ňom pomenovaný futbalový turnaj mládeže ObFZ Žilina "Memoriál Teodora Zvaru".
Novodvorský močál

Novodvorský močál je prírodná rezervácia ev. č. 2146 na katastrálnom území mesta Frýdek-Místek, Panských Nových Dvoroch a katastrálnom území obce Dobrá v okrese Frýdek-Místek. Oblasť spravuje Agentúra ochrany prírody a krajiny ČR.
Ochrana.
Predmetom ochrany je významný komplex lesných a nelesných mokradí s výskytom ohrozených druhov rastlín a živočíchov.
Lokalita.
Novodvorský močiar sa rozkladá v juhovýchodnej časti Panských Nových dvorov. Vznikol samovoľným vývojom na mieste skoršieho rybníka, ktorého pozostatky vrátane prevalení hrádze možno na mieste ešte pozorovať. Močiar je napájaný potokom Vlček prameniacim blízkosti vo Frýdecko lese. Na niekoľkých miestach potoka sú znateľné víriace pramene.
Flóra.
Močiar sa skladá z dvoch častí, lesný a voľný. Lesná časť je tvorená jaseňom štíhlym ("Fraxinus excelsior") a jelšou lepkavou ("Alnus glutinosa"), ktoré sprevádza dub letný ("Quercus robur") a breza previsnutá ("Betula pendula"), vzácne aj brest horský ("Ulmus glabra)." Kríkové poschodie tvoria najmä krušina jelšová ("Frangula alnus"). Voľná ​​časť bez lesného porastu je tvorená prasličkou lesnou ("Equisetum sylvaticum"), ostricou traslicovitou ("Carex brizoides"), papradkou ("Athyrium filix-femina"), zubačkou žliazkatou ("Dentaria glandulosa"), žerušnicou horkou ("Cardamine amara"), smlzom sivým ("Calamagrostis canescens") a ostružiny ("Rubus").
V prírodnej rezervácii rastie ohrozený diablik močiarny ("Calla palustris"), vstavačovec májový ("Dactylorhiza majalis") a vachta trojlistá ("Menyanthes trifoliata"). 
Fauna.
V období s dostatkom vody sa tu vyskytuje čerebľa pestrá ("Phoxinus Phoxinus") a v blízkosti tôní môžeme uvidieť skokana hnedého ("Rana temporaria"). Žije tu silne ohrozený mlok horský ("Triturus alpestris") a niekoľkokrát tu bola pozorovaná aj kriticky ohrozená vydra riečna ("Lutra lutra").
Kiki Bertensová

Kiki Bertensová (* 10. december 1991, Wateringen) je holandská profesionálna tenistka. Vo svojej doterajšej kariére na okruhu WTA Tour vyhrala tri singlové a šesť deblových turnajov. V rámci okruhu ITF získala sedem titulov vo dvojhre a jedenásť vo štvorhre.
Hérofón (sochár)

Hérofón () bol grécky sochár z prelomu 2. a 1. storočia pred Kr.
Anaxagorov syn Hérofón, bol grécky sochár z Macedónie, činný pravdepobne na konci 2. a na začiatku 1. storočia pred Kr. Od starovekých autorov sa o ňom nezachovala správa. V marci roku 1879 bol však počas vykopávok v Olympii pod vedením nemeckého archeológa Ernsta Curtia objavený na bielom vápencovom podstavci nápis (v hornej časti značne poškodený), ktorý hlásal, že Hérofón zhotovil v mene Éliďanov sochu Romy venovanú ako votívny dar Diovi Olympijskému. Znalci nápis datujú do rímskych čias a z veľkých rozmerov podstavca predpokladajú, že aj socha mohla mať značné rozmery.
Océane Dodinová

Océane Dodinová (* 24. október 1996, Lille) je francúzska profesionálna tenistka. Vo svojej doterajšej kariére na okruhu WTA Tour vyhrala jeden singlový turnaj. V rámci okruhu ITF získala do apríla 2017 osem titulov vo dvojhre.
Irina-Camelia Beguová

Irina-Camelia Beguová (* 26. august 1990, Bukurešť) je rumunská profesionálna tenistka. Vo svojej kariére vyhrala na okruhu WTA Tour tri singlové turnaje, prvý na tvrdom povrchu v Taškente a druhý na Korea Open 2015. Vybojovala aj štyri deblové trofeje. V rámci okruhu ITF získala jedenásť titulov vo dvojhre a devätnásť vo štvorhre.
Julia Putincevová

Julia Antonovna Putincevová (* 7. január 1995, Moskva) je ruská profesionálna tenistka, od júna 2012 reprezentujúca Kazachstan. Vo svojej doterajšej kariére nevyhrala na okruhu WTA Tour žiadny turnaj. V rámci okruhu ITF získala do februára 2017 šesť titulov vo dvojhre.
Misaki Doiová

Misaki Doiová (* 29. apríl 1991, Ōamishirasato, Čiba, Japonsko) je japonská profesionálna tenistka hrajúca ľavou rukou. Vo svojej doterajšej kariére na okruhu WTA Tour vyhrala po jednom singlovom a deblovom turnaji, rovnako aj v úrovni WTA 125s. V rámci okruhu ITF získala do júla 2016 päť titulov vo dvojhre a tri vo štvorhre.
Julia Boserupová

Julia Boserupová (* 9. september 1991, Santa Monica, Kalifornia) je americká profesionálna tenistka s dánskymi koreňmi. Vo svojej doterajšej kariére na okruhu WTA Tour nevyhrala žiadny turnaj. V rámci okruhu ITF získala do júna 2017 tri tituly vo dvojhre a jeden vo štvorhre.
Monica Puigová

Monica Puigová (* 27. september 1993, San Juan) je portorická profesionálna tenistka a olympijská víťazka ženskej dvojhry na Letných olympijských hrách 2016, čím sa stala prvým športovcom reprezentujúcim Portoriko, ktorý získal zlatú olympijskú medailu. Vo svojej doterajšej kariére na okruhu WTA Tour vyhrala v máji 2014 turnaj na štrasburskej antuke. V rámci okruhu ITF získala šesť titulov vo dvojhre.
Chrám svätého Vasiľa a svätej Maríny

Chrám svätého Vasiľa a svätej Maríny () je pravoslávny chrám nachádzajúci sa v miestnej časti Metocha v centrálnej časti mesta Asenovgrad v Plovdivskej oblasti v južnom Bulharsku.
Charakteristika.
Chrám svätého Vasiľa a svätej Maríny sú vlastne chrámy dva. Na mieste stál najskôr chrám svätej Maríny, ku ktorému patrí aj kaplnka Zosnutia svätej Anny a neskôr v roku 1859 bol v tesnej blízkosti postavený chrám svätého Vasiľa, ktorý mal pôvodne slúžiť len ako kaplnka a preto je aj postavený tým štýlom. Je to jednoloďová budova s jednou apsidou a neskôr pristavaným nartexom (chrámová predsieň). Chrám svätej Maríny bol zbúraný a liturgické predmety zvnútra boli premiestnené do chrámu svätého Vasiľa vrátane dreveného ikonostasu a ikon. Z chrámu svätej Maríny ostala zvonica z roku 1840, ktorá od doby zbúrania chrámu slúži ako zvonica pre chrám svätého Vasiľa, ako aj malá kaplnka Zosnutia svätej Anny.
Kaplnky svätého Štefana a svätého Kozmu a Damiána

Kaplnky svätého Štefana a svätého Kozmu a Damiána () sú pravoslávne kaplnky nachádzajúce sa v miestnej časti Ambelino v centrálnej časti mesta Asenovgrad v Plovdivskej oblasti v južnom Bulharsku.
Charakteristika.
Rok ich výstavby je neznámy. Nachádzajú sa v miestnej časti Ambelino neďaleko chrámu svätého Juraja, ku ktorému aj jurisdikčne patria. Sú architektonicky najzaujímavejšie zo všetkých asenovgradských kaplniek. Predstavujú dve samostatné kaplnky s dvoma samostatnými vchodmi, ale ich najdlhšie steny sú spoločné. Spája ich aj portál vystavaný v spoločnej stene. Južná, menšia kaplnka je zasvätená svätým Kozmovi a Damiánovi, jej loď má nepravidelný tvar a apsida je vtesaná do steny. Dve okná a dvere sa nachádzajú na južnej strane kaplnky a preto, že kaplnka je čiastočne vkopaná do zeme okná sú len 60 cm vysoko od zeme. Stenomaľby v kaplnke pochádzajú z 19. storočia. Severnejšia kaplnka zasvätená svätému Štefanovi má taktiež nepravidelný tvar a je o niečo väčšia. Na jej severnej strane sa nachádzajú okná a hlavný vchod do obidvoch kaplniek. Podlaha je tvorená z kamenných blokov. V obidvoch kaplnkách sa nachádzajú staré ikonostasy zo 17. storočia. Hovorí sa, že toto je miesto, kde zosnul známy bulharský národný buditeľ a kňaz Pajsij Chilendarský.
Orta mezar

Orta mezar (), nazývané aj Židovské kúpele () sú bývalé turecké kúpele z 15. storočia, nachádzajúce sa blízko bývalej mešity Taš kjuprju v centrálnej časti mesta Plovdiv v Plovdivskej oblasti v južnom Bulharsku. Budova má priznaný štatút kultúrnej pamiatky.
Charakteristika a dejiny.
Staré kúpele Orta mezar sú jedna z najstarších budov v Plovdive postavená v 15. storočí po tom, ako si Turci po obsadení Plovdivu začali v tejto časti mesta stavať vlastnú štvrť, ktorej hovorili Orta mezar a rovnako boli pomenované kúpele. Orta mezar sa dá preložiť ako „centrálny cintorín“ a miestni tejto časti mesta hovorili takto z toho dôvodu, že sa v nej hrobové časti striedali s obytnými, v štvrti žilo počas jej histórie turecké a židovské obyvateľstvo. Väčšina starých domov bývalej štvrte bola zbúraná v 80. rokoch 20. storočia. Kúpele ostali zachované a dlho nebola budova nijako využívaná. V roku 2005 bola predaná do súkromných rúk a fungovala ako predajňa a sklad nábytku a do budúcnosti mala byť z budovy urobená umelecká kaviareň. Naneštastie vo februári roku 2016 budovu postihol rozsiahly požiar, ktorý ju vážne poškodil. V súčasnosti je v havarijnom stave.
Irina Falconiová

Irina Falconiová (* 4. máj 1990, Portoviejo) je americká profesionálna tenistka. Vo svojej doterajšej kariére na okruhu WTA Tour nevyhrala žiadny turnaj. V rámci okruhu ITF získala päť titulov vo dvojhre a tri vo štvorhre.
Lauren Davisová

Lauren Davisová (* 9. október 1993 Gates Mills, Ohio) je americká profesionálna tenistka. Vo svojej doterajšej kariére na okruhu WTA Tour vyhrala jeden turnaj, keď začiatkom januára ovládla podnik v Aucklande. V rámci okruhu ITF získala do mája 2017 sedem titulov vo dvojhre.
Colours of Ostrava

Colours of Ostrava je multi-žánrový hudobný festival, ktorý sa koná každoročne od roku 2002 v Ostrave. Prvý ročník festivalu v roku 2002 sa konal v centre Ostravy v oblasti Stodolní ulice, na výstavisku Černá louka a v klube Bumerang. Postupne festival rástol a od Stodolní ulice sa prenáša do priestoru Slezkoostravského hradu a na ďalšie miesta v centre Ostravy. Od roku 2012 sa festival koná v priemyselnom areáli národnej kultúrnej pamiatky Dolní oblast Vítkovice, blízko centra Ostravy.
Koná sa štyri dni, tretí alebo štvrtý týždeň v júli. V roku 2015 ho navštívilo cez 43 000 ľudí.
Suchoj Su-11

Suchoj Su-11 (; v kóde NATO: „Fishpot-C“) bolo sovietske prepadové stíhacie lietadlo pre protivzdušnú obranu. Prakticky išlo o modernizáciu stroja Suchoj Su-9, ktorý u sovietskej protivzdušnej obrany slúžil od roku 1959. Prototyp Su-11 označovaný ako T-47-8 prvýkrát vzlietol 25. decembra 1958. Lietadlo bolo upravované, prvé sériové stroje boli dokončené v roku 1962 a o dva roky neskôr boli zavedené do služby. Sériovo boli vyrábané verzie Su-11 „Fishpot-C“ – bojová a Su-11U „Maiden“ – dvojmiestna cvičná verzia.
Používatelia.
 Sovietsky zväz
Peter Dula

Peter Dula (* 10. február 1981, Košice - † 10. október 2009, Bratislava) bol slovenský hudobník, spevák, hudobný skladateľ a textár. Bol frontmanom kapely "Veslári" (The Rowers), kde hral na gitaru a spieval anglické i slovenské skladby.
V pomerne krátkom čase dosiahol úspechy na Slovensku i v zahraničí, spolupracoval s významnými osobnosťami a hudobníkmi v Nashiville (Mark Trail, Joe Diffie, Billy Yates, Ronald Mattox, Roger Springer atď.). Obsadil prvé priečky country hitparád so svojimi skladbami, zaujal nielen hlasom, charizmou a vystupovaním, ale aj angličtinou a tak si získal srdcia fanúšikov country hudby.
Festivaly a koncerty.
Hral na mnohých koncertoch, napr. Lodenica Piešťany, Country festival Visagine (Litva), Festival Sigort, Country Mlyn, Western Dance Thurins (Francúzko), Nashville - Tennessee (USA), Porta (Ústí nad Labem), Silesia Folk &amp; Country Festival - Ustroń (Poľsko), Loch Western Country Rodeo-Grand Champ (Francúzsko), South Will Rise Again Festival (Veľká Británia), Country Music Messe – Nemecko a mnohé iné.
Od roku 2009 sa pravidelne v decembri koná v Košiciach koncert "„Pocta Petrovi“". V rámci týchto spomienkových koncertov sa udeľuje Petrova výročná cena „Country Hudobná sieň slávy Petra Dulu“ (Peter Dula´s Country Music Hall of Fame), kde súčasťou ceny je "„Petrova Putovná Gitara“" (Peter´s Wayfaring´Guitar). Putuje s ocenenými umelcami celý rok.
Od roku 2010 je zároveň udeľovaná aj "„Čestná cena Petra Dulu“" pre umelcov, ktorí so zanietením pomáhajú napredovaniu country hudby organizovaním koncertov a festivalov, či propagáciou tohoto žánru.
Kateryna Kozlovová

Kateryna Ihorivna Kozlovová (, * 20. február 1994, Mykolajiv) je ukrajinská profesionálna tenistka. Počas svojej kariéry na okruhu WTA Tour nevyhrala žiadny turnaj ale v rámci okruhu ITF získala päť titulov vo dvojhre a trinásť vo štvorhre.
Železničná stanica Medzilaborce

Železničná stanica Medzilaborce (rusínsky: "Меджілабірці") je železničná stanica v Medzilaborciach. Leží na trati Michaľany – Łupków. Obsahuje 5 dopravných, 4 manipulačné, 5 odstavných a 1 ostatnú koľaj.
V stanici je k dispozícii osobná pokladňa s Komplexným vybavením cestujúcich. Pre ZSSK Cargo ide o pohraničnú priechodovú stanicu.
Vo februári 2017 bol vyhlásený zámer označiť 55 železničných staníc názvami v menšinovom jazyku. Popri 54 maďarských názvoch bol jeden aj v rusínčine. Táto stanica bola Medzilaborce. Stanica tak bude jediná kde označenie bude v cyrilike. Nápis bol osadený v priebehu mája 2017.
V roku 2017 ZSSK sezónne obnovila dopravu v úseku Medzilaborce - Łupków v termíne od 1. júla do 3. septembra 2 pármi vlakov premávajúcimi v sobotu a v nedeľu. Poľské súpravy premávajú s poľským personálom z miest Sanok a Rzeszów.
Broadway theatre

Broadway theatre, viac známe ako Broadway, poukazuje na divadelné predstavenia prezentované v 41 profesionálnych minimálne 500-miestnych divadlách umiestnených v Theater District a Lincoln Center pozdĺž Broadway v Midtown Manhattane v New Yorku. Spolu s London's West End theatre je Broadway theatre široko považované za najvyššiu úroveň komerčného divadla v anglicky hovoriacom svete.
Najväčšiu časť predstavení na Broadwayi tvoria muzikály.
Broadway Theatre (53rd Street)

Broadway Theatre (kedysi Universal's Colony Theatre, B.S. Moss' Broadway Theatre, Earl Carroll's Broadway Theatre a Ciné Roma) je broadwayské divadlo nachádzajúce sa v newyorskej časti Midtown Manhattan. Má veľkú kapacitu sedadiel s počtom 1761 a na rozdiel od väčšiny broadwayských divadiel sa skutočne nachádza na Broadwayi, na čísle 1681.
Zimný potok

Zimný potok je prírodná rezervácia ev. č. 2274 neďaleko obce Krásná v okrese Frýdek-Místek. Oblasť spravuje AOPK ČR Správa CHKO Beskydy.
Ochrana.
Predmetom ochrany je geomorfologická lokalita s dochovaným ekosystémom prirodzeného karpatského lesa jedľobukového a smrekobukového lesného vegetačného stupňa s bohatou diverzitou rastlinných i živočíšnych druhov.
Muldavský monastier

Muldavský monastier svätej Paraskevy (Petky) () je fungujúci ženský pravoslávny kláštor nachádzajúci sa 2,5 km juhozápadne od dediny Muldava a asi 4 km juhovýchodne od okresného mesta Asenovgrad v južnom Bulharsku.
História.
Ako viacero kláštorov v okolí, aj Muldavský monastier vznikol v blízkosti starého ajazma. Založený bol v 14. storočí, no veľmi krátko po založení bol spustošený osmanskými hordami a to sa mu stalo v jeho histórii ešte niekoľkokrát. Stal sa aj obeťou tureckého náboženského fanatizmu v roku 1666, kedy v okolí prebiehala veľká vlna poturčovania a ničenia kresťanských pamiatok. Poslednýkrát bol monastier obnovený v roku 1836 igumenom Antimom a v tejto podobe stojí dodnes.
Počas bulharského národného obrodenia bol monastier dôležitým vzdelanostno-literárnym strediskom a bola v ňom umiestnená veľká knižnica s množstvom starých vzácnych rukopisov, ktoré boli neskôr zničené. Pri kláštore fungovala do roku 1888 aj škola. V kláštore často pobýval bulharský revolucionár a národný hrdina Vasil Levski a do dnešného dňa sa tu zachoval jeho úkryt v zamurovanej miestnosti pod jednou z budov. V roku 1883 kláštor navštívil známy český maliar Ivan Mrkvička. Počas jeho pobytu v kláštore mu náhle zomrel jeho jednoročný syn, ktorý je pochovaný v záhrade kláštora.
Areál a charakteristika kláštora.
Areál do dnešných čias funguje ako ženský monastier. Zachované sú ubikačné a administratívne budovy, ako aj chrám so zvonicou a ajazmo. Kláštorný komplex je ohradený vysokými stenami. Dvojposchodové ubikačné budovy sú postavené v bulharskom obrodeneckom štýle s kolonádou na prízemí.
Kláštorný chrám je postavený v roku 1836 a predstavuje veľkú trojloďovú pseudobaziliku bez kupoly s vnútornou a vonkajšou predsieňou. Zvonica bola vystavaná pri juhozápadnom rohu chrámu v roku 1894. Stenopisy chrámu sú z roku 1840 a majú veľmi vysokú umeleckú hodnotu. V roku 1946 sa budova chrámu čiastočne zrútila a bola zreštaurovaná v roku 1951.
Ajazmo bolo postavené v roku 1888 a nachádza sa mimo približne 20 metrov ďaleko od stien kláštorného komplexu.
Velký Polom (prírodná rezervácia)

Velký Polom je prírodná rezervácia ev. č. 2060 neďaleko obce Dolní Lomná v okrese Frýdek-Místek. Oblasť spravuje AOPK ČR Správa CHKO Beskydy.
Ochrana.
Predmetom ochrany sú prirodzené smrekobukové porasty s prímesou bielej jedle a javora horského.
Velký Polom

Velký Polom môže byť:
Andreea Mituová

Andreea Mituová, rodným menom Cristina-Andreea Mitu, (* 22. september 1991, Bukurešť) je rumunská profesionálna tenistka. Vo svojej doterajšej kariére na okruhu WTA Tour vyhrala dva turnaje vo štvorhre. V rámci okruhu ITF získala 15 titulov vo dvojhre a trinásť vo štvorhre.
Kristýna Plíšková

Kristýna Plíšková (* 21. marec 1992, Louny) je česká profesionálna tenistka, ktorá na okruhu ITF vstúpila v sezóne 2006 a profesionálkou je od sezóny 2009. Domovským klubom je I. ČLTK Praha. Na Australian Open 2016 vytvorila nový rekord okruhu WTA v počte es zahraných v zápase na dva víťazné sety, keď ich nastrieľala 31.
Kráľovské vzdušné sily Ománu

Kráľovské vzdušné sily Ománu predstavujú leteckú zložku ozbrojených síl Ománu. V súčasnosti majú asi 120 lietadiel a pozostávajú z viac než 5000 členov personálu.
História.
Dňa 1. marca 1959 boli s britskou podporou zriadené Vzdušné sily ománskeho sultána. Spočiatku ich tvorili iba štyri úžitkové lietadlá Pioneer, ktoré boli prevádzkované do roku 1962. Tie boli neskôr doplnené dvanástimi bojovými strojmi Provost Mk 52. V roku 1969 zaradilo ománske letectvo do služby prvé prúdové lietadlá Strikemaster Mk.82. O rok neskôr získal Omán dopravné lietadlá C-47 Dakota, tie však boli čoskoro nahradené lietadlami DHC-4 Caribou, SC.7 Skyvan a neskôr aj strojmi Vickers Viscount. 
K významnému rozšíreniu spôsobilostí ománskeho letectva prispel v roku 1974 nákup 8 prieskumných strojov BN-2A-21 Defender a o dva roky neskôr 30 britských stíhačiek Hunter. Koncom 70. rokov rozšírili lietadlový park ománskeho letectva bojové stroje SEPECAT Jaguar a začiatkom 80. rokov aj transportné C-130H Hercules.
V roku 1990 boli Vzdušné sily ománskeho sultána premenované na Kráľovské vzdušné sily Ománu. V roku 1993 boli objednané štyri cvičné stroje Hawk 103 a dvanásť ľahkých bojových lietadiel Hawk 203. V roku 2005 začali dodávky stíhačiek F-16C/D Block 50, ktoré dodnes tvoria chrbticu ománskeho letectva.
V decembri 2012 objednal Omán dvanásť stíhačiek Typhoon spolu s ôsmimi cvičnými lietadlami Hawk Mk. 166. Celková čiastka za tieto lietadlá predstavuje 4,06 mld. USD. Stroje Typhoon majú v letectve Ománu doplniť existujúcu letku F-16 a Hawk Mk. 166 zase nahradia zastarané stroje Hawk Mk. 103.
Daria Gavrilovová

Daria Alexejevna Gavrilovová (, * 5. marec 1994, Moskva) je rusko-austrálska profesionálna tenistka, reprezentujúca Rusko a od sezóny 2015 Austráliu. Vo svojej kariére vyhrala na okruhu WTA Tour jeden turnaj vo štvorhre. Na okruhu ITF získala štyri tituly vo dvojhre a dva vo štvorhre.
Kateřina Siniaková

Kateřina Siniaková (* 10. máj 1996, Hradec Králové) je česká tenistka.
Lesia Curenková

Lesia Curenková (, * 30. máj 1989, Volodymyrec, Ukrajina) je ukrajinská profesionálna tenistka. Vo svojej doterajšej kariére na okruhu WTA Tour vyhrala tri turnaje vo dvojhre. V rámci okruhu ITF získala šesť titulov vo dvojhre a osem vo štvorhre.
Louisa Chiricová

Louisa Chiricová, rodným menom "Louisa Chirico", (* 16. máj 1996, Morristown, New Jersey) je americká profesionálna tenistka. Vo svojej doterajšej kariére na okruhu WTA Tour nevyhrala žiadny turnaj. V rámci okruhu ITF získala tri tituly vo dvojhre a dva vo štvorhre.
Wilhelm Bousset

Johann Franz Wilhelm Bousset (* 3. september 1865, Lübeck† 8. marec 1920, Gießen) bol nemecký protestantský teológ.
Životopis.
Wilhelm Bousset sa narodil 3. septembra 1865 v starej hugenotskej rodine v severonemeckom meste Lübeck.
Navštevoval lübecké gymnázium "Katharineum", maturitnú skúšku tu úspešne zložil v roku 1884. Následne študoval protestantskú teológiu na univerzitách v Erlangene, Lipsku (pod vedením Adolfa Harnacka) a Göttingene. V Erlangene sa stal členom kresťanského študentského spolku "Uttenruthia", kde sa zoznámil s Ernstom Troeltschom (18651923), s ktorým ho potom spájalo celoživotné priateľstvo. Počas štúdia v Göttingene bol členom študentského spolku "Burschenschaft Germania".
V roku 1890 sa Bousset habilitoval na univerzite v Göttingene a začal pôsobiť ako súkromný docent novozákonnej teológie. V roku 1896 bol vymenovaný za mimoriadneho profesora. V roku 1915 sa stal členom "Göttingenskej akadémie vied".
V roku 1916 sa stal riadnym profesorom teológie na univerzite v Gießene, kde vyučoval až do svojej smrti v roku 1920.
Bousset patril k predstaviteľom Nábožensko-dejinnej školy. Bol uznávaným odborníkom na obdobie tzv. „"neskorého židovstva"“ (cca 150 pred Kr.135 po Kr.), osobitne sa venoval jeho vplyvu na formujúce sa kresťanstvo. Okrem toho sa mu v ranom kresťanstve podarilo identifikovať aj helenistické a orientálne vplyvy.
V rokoch 1897 až 1917 bol spolu s Wilhelmom Heitmüllerom (18691926) vydavateľom odborného teologického časopisu "Theologischen Rundschau". V spolupráci s Hermannom Gunkelom (18621932) vydával od roku 1903 knižnú edíciu "Forschungen zur Religion und Literatur des Alten und Neuen Testaments" [Štúdie k náboženstvu a literatúre Starého a Nového zákona].
Bousset bol členom vedenia hannoverskej krajinskej protestantskej cirkvi. Aktívne sa zasadzoval za zlepšenie postavenia žien v cirkvi, čo sa, samozrejme, nezaobišlo bez množstva rozhorčených reakcií z konzervatívnejších kruhov. Konkrétne sa usiloval o to, aby ženy mohli študovať teológiu a následne byť ordinované za farárky.
Wilhelm Bousset, vidiac postupné odcudzenie sa cirkvi a náboženstva robotníckym masám, sa už veľmi skoro nadchol ideami Friedricha Naumanna (18601919) a v roku 1919 vstúpil spolu s Ernstom Troeltschom do "Nemeckej demokratickej strany" (Deutsche Demokratische Partei).
NATO Integrated Air and Missile Defence System

NATO Integrated Air and Missile Defence System (skrátene: NATINAMDS; v preklade: "Systém integrovanej protivzdušnej a protiraketovej obrany NATO") je integrovaný systém protivzdušnej a protiraketovej obrany európskych členských štátov Severoatlantickej aliancie a Turecka, ktorý deteguje, sleduje, identifikuje a monitoruje objekty vo vzdušnom priestore (lietadlá, vrtuľníky, bezpilotné lietadlá alebo balistické rakety), proti ktorým v prípade potreby nasadzuje pozemné alebo vzdušné prostriedky. Systém NATINAMDS sa uskutočňuje prostredníctvom misie NIAMD ("NATO Integrated Air and Missile Defence"), cieľom ktorej je obrana územia Aliancie proti hrozbe leteckého a raketového útoku v čase mieru, krízy alebo konfliktu. Systém NATINAMDS vznikol spojením protiraketovej obrany NATO MD ("NATO Missile Defence") a systému protivzdušnej obrany NATINADS ("NATO Integrated Air Defence System"). NATINAMDS je pod kontrolou Spojeneckého veliteľstva vzdušných síl ("Allied Air Command", "AIRCOM") so sídlom na leteckej základni Ramstein v Nemecku.
Serie A 1986/1987

Serie A 1986/1987 bola sezóna talianskej najvyššej futbalovej súťaže. Víťazom tohto ročníka sa stal Neapol, ktorý tak získal svoj prvý titul majstra Talianska.
Baráž o Pohár UEFA.
Hralo sa v Turíne 23. mája 1987
Spin-off (médiá)

Spin-off (alebo spinoff) je v médiách rozhlasový program, televízny program, videohra, film alebo literárne dielo odvodené z jednej alebo viacerých už existujúcich diel, ktoré sa zameriava najmä na jeden aspekt pôvodnej práce (napr. určitá téma, postava alebo udalosť).
V prípade, že spin-off existuje v rovnakom časovom období ako pôvodné dielo, môže byť tiež označovaný ako sidequel. Jeden z prvých spin-offov modernej mediálnej éry vznikol v roku 1941, keď Throckmorton P. Guildersleeve, vedľajšia postava rozhlasového komediálneho seriálu "Fibber McGee and Molly" (1935 – 1959), dostala vlastný seriál s názvom "The Great Gildersleeve", ktorý bol vysielaný až do roku 1957.
Akcia Asanácia

Akcia Asanácia () bol krycí názov pre operáciu Štátnej bezpečnosti (ŠtB) z prelomu 70. a 80 rokov 20. storočia, prostredníctvom ktorej chcel komunistický režim v Česko-Slovensku donútiť nepohodlných ľudí, najmä signatárov Charty 77, k odchodu z Česko-Slovenska. Pri akcii boli použité rôzne formy psychického aj fyzického nátlaku a vydierania. V rámci akcie Asanácia boli k emigrácii nútení napr. Milan Hlavsa, Jaroslav Hutka, Svatopluk Karásek, Václav Malý, Karol Sidon, Karel Trinkewitz, Petr Cibulka alebo Pavel Landovský.
Vznik a priebeh akcie.
21. december 1977 vydal vtedajší minister vnútra Jaromír Obzina rozkaz „docieliť úplné rozloženie a izoláciu hlavných organizátorov akcie Charta 77 od ostatných signatárov, u vytypovaných organizátorov tejto akcie dosiahnuť vysťahovanie z ČSSR“. ŠtB sa zameriavala najmä na mladších a menej známych disidentov, pretože tí neboli natoľko na očiach a ich perzekúcie nevyvolávali také protesty. Medzi obvyklé metódy nátlaku patrilo fyzické násilie a vydieranie. Tým, ktorí sa nakoniec rozhodli emigrovať, ŠtB zabezpečila bezproblémové vybavenie všetkých potrebných formalít. Najintenzívnejší nátlak vyvíjala ŠtB v rokoch 19801981, keď sa obávala spojenia Charty 77 s poľskou Solidaritou.
Týmto spôsobom bolo donútených k emigrácii 280 signatárov Charty 77, tzn. približne 15 % z celkového počtu. Medzi nimi boli napríklad Vratislav Brabenec, Jaroslav Hutka či Svatopluk Karásek. Akcia Asanácia sa skončila v roku 1984. Nadviazala na ňu podobná operácia, nazývaná akcia Klin.
K vysťahovaniu v rámci akcie bolo donútených tiež 10 z celkového počtu 43 členov Výboru na obranu nespravodlivo stíhaných (VONS).
Súdy s vinníkmi.
Po roku 2001 začali byť niektorí príslušníci ŠtB trestne stíhaní za skutky, ktorých sa dopustili v súvislosti s akciou Asanácia. Minister vnútra Jaromír Obzina, ktorý dal na celú akciu rozkaz, odsúdený nebol, pretože v januári 2003 zomrel. Ďalší vinníci dostali prevažne podmienečné tresty.
Medzi príslušníkmi ŠtB obvinenými v súvislosti s akciou Asanácia z trestného činu zneužitia právomocí verejného činiteľa sú napr. nižšie uvedení. Tresty sú z rozsudkov, ktoré nadobudli právoplatnosť:
Používanie v prenesenom zmysle.
Pôvodný termín „akce Asanace“ bol používaný aj prenesene. Príkladom je občianska aktivita Asanace2, ktorá reagovala na príležitostné postihy tzv. growshopov – obchodov zameraných na predaj a distribúciu tovaru a produktov pre pestovanie rastlín pod umelým osvetlením.
Veľký Polom (prírodná rezervácia)

Veľký Polom je prírodná rezervácia v Moravsko-sliezskych Beskydách v katastrálnom území Raková, rovnomennej obce v okrese Čadca.
Polohopis.
Prírodná rezervácia sa nachádza na juhovýchodnom svahu Veľkého Polomu Na severnom svahu, za štátnou hranicou, sa nachádza prírodná rezervácia Velký Polom.
Prírodná rezervácia.
Rozloha rezervácie je 475 800 m², ochranné pásmo nie je stanovené. Ochranný stupeň je číslo 5. Prírodná rezervácia bola vyhlásená v roku 1993 vyhláškou Ministerstva životného prostredia SR č. 83/1993 Z.z. z 23. marca 1993. Rezervácia obsahuje „"zachovalé lesné spoločenstvá bukovo-jedľových smrečín s prevažne zachovalým prirodzeným zložením fytocenóz v podmienkach zvýšeného podielu smreka v drevinovej zložke týchto spoločenstiev."“. Chránený areál spravuje Štátna ochrana prírody stredisko CHKO Kysuce.
Vřesová stráň

Vřesová stráň je prírodná rezervácia ev. č. 1335 neďaleko obce Mosty u Jablunkova v okrese Frýdek-Místek. Oblasť spravuje Agentúra ochrany prírody a krajiny ČR.
Ochrana.
Predmetom ochrany je lokalita chránených a miznúcich druhov rastlín, je tiež biotopom ohrozenej fauny a má nemalý význam estetický a krajinotvorný.
Palkovické hůrky (prírodná rezervácia)

Palkovické hůrky sú prírodná rezervácia, ktorá sa nachádza vo východnej časti Palkovických hůrek a chráni zmiešaný les s výraznou prevahou buka. Územie spravuje Agentúra ochrany prírody a krajiny ČR
Ochrana.
Celkom sa v rezervácii vyskytuje 14 lesných typov, buky staré až 125-140 rokov dopĺňa najmä lipa, príp. jedľa a nepôvodný smrek. V bylinnom poschodí sa potom vyskytuje zubačka cibuľkonosná alebo mednička. V miestnych prameniskách sa hojne vyskytuje vážka pásikavec dvojzubý.
Tomáš Peško

Tomáš Peško (* 23. január 1976, Bratislava) je slovenský hudobník, spevák, hudobný skladateľ a textár.
Je zakladajúci člen skupiny Bluegrass Time (BG Time) a Tomáš Peško Band, kde hral na bendžo a spieval vokály. V skupine Nový Rownák pôsobil ako spoluautor hudby, hráč na elektrickú, akustickú a sólovú gitaru a bendžo. Spolupracoval a spolupracuje na projektoch pre deti, napríklad s Richardom Čanakym, Máriou Podradskou, Miškou Marienkovou, Acoustic Trash, Black Horses, Belasí, Mirka Miklošovičová, Katka Feldeková či Pressburgrass.
Festivaly.
Tomáš Peško účinkoval na mnohých festivaloch, napríklad Dobrofest Trnava, Bluegrass Fest Bratislava, Country Lodenica Piešťany, Zahrada (CZ), Porta (CZ, finále), Starý dobrý western (CZ), Country Mlyn, Bruntálské indiánské léto (CZ), Blue Velvet Night Pezinok, Bluegrass večer v Hornej Porube, Country Fest Bohunice, Stupavský Širák, Drotária, Rača Country Fest a Banjo Jamboree (CZ).
Kapela Tomáš Peško Band sa predstavila v rokoch 2001, 2003 a 2012 na najväčšom európskom bluegrassovom festivale v Holandsku. Z dvoch skorších ročníkov vzniklo výberové CD, na ktorých sa nachádzajú aj skladby tejto kapely. V roku 2006 bolo vydané CD s názvom "Light In The Storm".
Alfred Rahlfs

Alfred Rahlfs (* 29. máj 1865, Linden (dnes súčasť Hannoveru), Hannoverské kráľovstvo† 8. apríl 1935, Göttingen, Nemecko) bol nemecký protestantský teológ.
Životopis.
Alfred Rahlfs študoval protestantskú teológiu, filozofiu a orientálne jazyky na univerzitách v Halle an der Saale a Göttingene (pod vedením Paula Antona de Lagardeho). V roku 1887 získal akademický titul "Dr. phil".
V roku 1891 sa habilitoval na göttingenskej univerzite a začal tu pôsobiť ako súkromný docent. V roku 1901 bol vymenovaný za mimoriadneho profesora a v roku 1919 za riadneho profesora Starého zákona.
V roku 1918 sa stal riadnym členom "Göttingenskej akadémie vied".
Z podnetu svojho učiteľa P. A. de Lagardeho (18271891) sa Rahlfs podujal vedecky spracovať a následne publikovať kritické vydanie "Septuaginty". Keďže sa však ukázalo, že takáto, po každej stránke náročná práca si vyžaduje tím odborníkov, Rahlfs v roku 1908 založil spolu s jeho kolegom, göttingenským profesorom biblických vied a semitských jazykov Rudolfom Smendom (18511913) "Göttinger Septuaginta-Unternehmen" (Göttingenské dielo Septuaginty).
Pod Rahlfsovým vedením (19081934) boli položené základy kritickej edície "Septuaginty". Rahlfs v snahe o štandardizáciu a sprehľadnenie výskumu zaviedol číslovanie jednotlivých, jemu dostupných gréckych rukopisov Starého zákona. Toto číslovanie dodnes predstavuje medzinárodnú normu.
Ešte za Rahlfsovho života boli publikované 3 zväzky tohto monumentálneho diela: "Psalmi cum Odis", "Ruth" a "Genesis".
Kompletná reedícia "Septuaginty" bola ukončená až v roku 2015. Ide o monumentálne dielo nevyčísliteľnej duchovnej, kultúrnej a historickej hodnoty, ktoré má fundamentálny význam o. i. aj pre výskum pôvodného hebrejského textu Biblie.
Dielo.
Väčšina Rahlfsových publikácií sa týka problematiky "Septuaginty". Mnohé z výsledkov týchto štúdií zostávajú dodnes v platnosti a sú cennými poznatkami v oblasti textovej kritiky "Septuaginty".
Za jeho najvýznamnejšie a najrozšírenejšie dielo sa považuje vreckové vydanie "Septuaginty" z roku 1935.
LG Stylo 3 Plus

LG Stylo 3 Plus je androidový phablet, ktorý vyrába spoločnosť LG Electronics. Predstavený a uvedený bol v máji 2017.
Obsahuje IPS kapacitný LCD displej s uhlopriečkou 5,7 palcov s rozlíšením 1080x1920 bodov s bodovou hustotou 386 ppi a operačný systém Android 7.0 Nougat.
Používa systém na čipe Qualcomm MSM8940 Snapdragon 435 s procesorom Octa-core 1.4 GHz Cortex-A53 a grafický procesor Adreno 505. Kapacita interného úložiska je 32 GB, rozšíriteľná je microSD kartou do 256 GB a kapacita pamäte RAM je 2 GB. 
Primárna kamera má rozlíšenie 13 MP, sekundárna 5 MP. Batéria je typu Li-Ion s kapacitou 3080 mAh.
Ľuboš Trubíni

Ľuboš Trubíni (* 18. december 1977, Nitra) je slovenský spisovateľ, marketingový manažér, regionálny historik a výrobca umeleckých diorám.
Životopis.
Absolvoval základnú školu vo Vrábľoch (19841992), Strednú školu strojársku v Leviciach (19921998) a je absolventom Univerzity Mateja Bela v Banskej Bystrici na katedre Muzeológia a história.
V roku 2000 založil spolu s partnermi "občianske združenie FONTIS", v ktorom je dodnes projektovým manažérom. Od roku 1995 do roku 2001 spolupracoval ako dobrovoľník na projekte "Katarínka – záchrana kláštora". Vyše pätnásť rokov bol marketingovým manažérom v obchodných centrách Nitrianskeho kraja.
V roku 2007 sa stal spoluzakladateľom živého agrárneho skanzenu na "Rodinnej farme Mašekov mlyn vo Vrábľoch". Je autorom a spoluautorom viacerých knižných publikácii. V roku 1998 spolupracoval na štvorročnom projekte knihy "Požitavské povesti" (autori: Jozef Melicher a Jozef Trubíni) kde spolu s otcom Jozefom zozbierali 53 povestí z Požitavia. O rok neskôr zozbieral 12 povestí z okolia Katarínky, a tak vydal so spisovateľom Jozefom Melicherom "Hornotrnavské povesti". V roku 2004 spolu so svojim otcom Jozefom vydali knihu "Osudy vrábeľských židov" (Slovenské národné múzeum Bratislava), ktorá sa dostala do 27. krajín sveta a v múzeu Yad Vashem v Jeruzaleme bola označená za najkrajšiu regionálnu knihu zo Slovenska. V roku 2019 vydal spolu s priateľmi jedinečnú knihu "História cisárskej pevnosti Vráble". Napriek tomu, že sa Trubíni nevenuje histórii profesionálne, odborná verejnosť prijala túto publikáciu veľmi pozitívne. Archeológ a vysokoškolský pedagóg Jozef Bátora o knihe napísal nasledovné: „"...je v nej veľký kus heuristickej práce. Veľký jej prínos vidím vo zverejnení množstva doteraz neprístupného, resp. iba čiastočne prístupného archívneho materiálu. Aj táto kniha o pevnosti Vráble ukazuje ako dôležité jej ísť ad fontes, teda k pôvodným prameňom.“"
Trubíni spolupracoval na viacerých knižných publikáciách. V roku 2004 prispel poznatkami v knihe o obci "Oslany" a v roku 2009 spolupracoval so spisovateľkou Janou Solemovou z Nórska na historickom románe "Půlměsíc nad Dunajem" (Argo Praha 2009).
V roku 2008 účinkoval v dokumentárnom filme "(ne)celebrity", ktorý natočila Slovenská televízia a o štyri roky neskôr bol spolutvorcom a spoluproducentom dokumentárneho filmu o Vozokanskej bitke "Na západe nič nové" (zo série "Hľadanie stratených svetov 10"), ktorý natočilo "Vydavateľstvo RAK Budmerice" pod taktovkou historika Pavla Dvořáka.
Trubíni vydal v roku 2022 úspešnú knihu "Stredoveké Vráble – zbierka stredovekých listín z Vrábeľ a okolia", ktorá sa dostala do 18 krajín sveta. Od roku 2022 spolu s priateľmi z občianskeho združenia FONTIS obnovujú starý židovský cintorín v obci Michal nad Žitavou.
Publikoval niekoľko desiatok populárno-vedeckých článkov, rozhovorov a informačných článkov v odborných časopisoch, novinách alebo na internetových portáloch (MAX magazín, Revue civilnej ochrany, Historická revue, Nitrianske noviny, Vrábeľské noviny, Mlyny rendez-vous, zitava.sk, hradiska.sk, hrady.sk, zamky.sk, sme.sk).
Slovenská spoločnosť pre vesmírnu politiku

Slovenská spoločnosť pre vesmírnu politiku (SSPA) je mimovládna organizácia, ktorá sa zaoberá bezpečnostnými, medzinárodno-právnymi a ekonomickými aspektami využívania kozmického priestoru. Je jediným a zároveň plne profesionálnym think tankom v oblasti vesmírnej politiky na Slovensku. Hlavným poslaním SSPA je vytvárať priestor pre verejnú diskusiu o otázkach využívania kozmického priestoru, ktoré majú zásadný vplyv na spoločenské, ekonomické, vedecko-výskumné a zahranično-politické záujmy Slovenskej republiky. SSPA sídli na Fakulte politických vied a medzinárodných vzťahov Univerzity Mateja Bela v Banskej Bystrici.
Tím SSPA zahŕňa odborníkov na bezpečnostné a medzinárodnoprávne aspekty využívania vesmíru s bohatými skúsenosťami v publikačnej činnosti v odborných a vedeckých periodikách, ako aj v prednášateľskej činnosti na medzinárodných konferenciách a kongresoch. Členovia SSPA absolvovali prestížne pracovné pobyty a stáže vo viacerých významných inštitúciách, vrátane Európskej vesmírnej agentúry (ESA), Národného úradu USA pre letectvo a vesmír (NASA), Európskeho inštitútu pre vesmírnu politiku (ESPI), Európskeho centra pre vesmírne právo (ECSL), Európskej komisie a Úradu OSN pre vesmírne záležitosti (UNOOSA). SSPA je národným koordinátorom pre medzinárodnú organizáciu Space Generation Advisory Council, národným kontaktným bodom pre ECSL a členom regionálnej siete think tankov v rámci projektu IRSEC Hub.
SSPA vydáva vlastnú odbornú publikáciu SSPA Reporty, ktorá vychádza pod medzinárodným štandardným publikačným číslom ISSN 2585-755X.
Ľubomír Párička

Ľubomír Párička (* 25. marec 1954, Jahodníky) je slovenský ľudový umelec, výrobca ľudových hudobných nástrojov a interpretátor ľudovej hudby.
Biografia.
Narodil sa v obci Jahodníky, dnes súčasť mesta Martin. Po absolvovaní strojárskeho učilišťa a neskôr strednej priemyselnej školy v Martine pracoval v Závodoch ťažkého strojárstva (ZŤS) ako normovač a konštruktér. Istú dobu pracoval v Líbyi, kde vyučoval tamojších študentov základy strojárstva. Od roku 1988 pracoval ako vedúci skladového hospodárstva v štátnom podniku Neografia.
Od roku 1978 je ženatý, má dve deti. Žije pri obci Bystrička.
Od detstva sa zaujímal o ľudovú kultúru, najmä o hudbu, ale aj o podobu života našich predkov žijúcich na vidieku. Tento živý záujem ho v mladosti priviedol k výrobe fujár a píšťal. Neskôr vytváral aj trojhlasné stredoslovenské gajdy, dvojhlasné oravské gajdy, rôzne typy pastierskych píšťal, drumble, bačovské flauty, rohy (hlásne trúby). S jeho hudobnými nástrojmi hrajú hudobníci v telesách ako Lúčnica, Slovenský ľudový umelecký kolektív alebo Štátny komorný orchester zo Žiliny.
Okrem hudobných nástrojov vyrába aj črpáky, vyrezávané palice, zdobené pracie piesty, drevené figúrky a väčšie plastiky, ako aj súčasti ľudového odevu (ako sú kožúšky, krpce, opasky, pracky, pastierske kapsy, korbáče a biče). Od výroby hudobných nástrojov neskôr prešiel k interpretácii ľudovej hudby (hra na fujare, píšťalách a gajdách, spev). Jeho inšpiračnými a muzikantskými vzormi boli fujaristi ako: bača Jozef Zachar z Priechodu, Jožko Rybár z Detvy, Peter Paciga z Vígľaša, Martin Ľupták-Sanitrár z Kováčovej či Juraj Kubinec z Utekáča.
Bol aktívny ako tanečník a neskôr sólista-inštrumentalista vo folklórnych súboroch "Turiec" v Martine, "Stavbár" v Žiline, "Partizán" v Slovenskej Ľupči, spolupracoval aj so SĽUK-om, Lúčnicou a skladateľom Svetozárom Stračinom.
Dlhodobo sa zúčastňuje folklórnych festivalov v Martine, Detve, Myjave, Východnej, Čičmanoch, Oravskej Polhore a inde. Vystupoval aj na početných folklórnych festivaloch v zahraničí.
Je aktívnym členom "Spolku fujarášov" a "Cechu slovenských gajdošov".
V roku 2008 vydal vlastný CD-nosič s názvom „Spoveď fujary“ a spolupracoval na dvoch ďalších. Jeho hra na fujaru bola použitá v dokumentárnom filme o Slovensku s názvom „Cesty Slovenskom“ (2011). Podieľal sa aj na vzniku 7-dielneho dokumentárneho cyklu o výrobe hudobných nástrojov a interpretácii slovenskej ľudovej hudby.
Hermann Gunkel

Johann Friedrich Hermann Gunkel (* 23. máj 1862, Springe, Hannoverské kráľovstvo† 11. marec 1932, Halle an der Saale, Nemecko) bol nemecký protestantský teológ.
Životopis.
Hermann Gunkel sa narodil 23. mája 1862 v obci Springe v rodine protestantského farára. V rokoch 1869 až 1881 navštevoval lüneburské gymnázium "Johanneum". Následne študoval protestantskú teológiu na univerzitách v Göttingene a Gießene. V Göttingene k jeho profesorom patrili o. i. aj Ulrich von Wilamowitz-Moellendorff (18481931), Albrecht Ritschl (18221889), Paul Anton de Lagarde (18271891) a Julius Wellhausen (18441918), v Gießene to boli napr. Adolf Harnack (18511930) či Bernhard Stade (18481906).
V roku 1888 sa Gunkel habilitoval na göttingenskej univerzite v odbore "biblická teológia" a "exegéza" a začal tu pôsobiť ako súkromný docent Nového zákona. Gunkel patril k okruhu sympatizantov Alberta Eichhorna (18561926), z ktorého sa neskôr vyvinula samostatná Nábožensko-dejinná škola. Vedecko-teologické intencie tejto skupiny však boli v rozpore s deklarovaným oficiálnym smerovaním fakulty ako aj s názormi jej najvplyvnejšieho člena, profesora Albrechta Ritschla. A tak bol Gunkel napokon nútený fakultu opustiť.
Na odporúčanie vplyvného pruského politika Friedricha Althoffa (18391908) prestúpil Gunkel v roku 1889 na univerzitu v Halle an der Saale. Podmienkou však bolo, že musel opäť absolvovať habilitačné konanie, tentokrát v odbore "Starý zákon".
V roku 1895 sa Gunkel stal mimoriadnym profesorom Starého zákona na univerzite v Berlíne. Aby si zlepšil svoju finančnú situáciu, bol nútený podniknúť niekoľko prednáškových turné a usporadúvať pre študentov rôzne prázdninové kurzy.
V roku 1907 bol menovaný za riadneho profesora univerzity v Gießene. Univerzita v Oslo mu v roku 1913 udelila čestný doktorát.
V roku 1920 Gunkel akceptoval návrh štátneho tajomníka pruského ministerstva kultúry, Carla Heinricha Beckera (18761933), a vrátil sa na univerzitu v Halle an der Saale, kde následne pôsobil až do svojej emeritácie v roku 1927.
Gunkel patril k najvýznamnejším predstaviteľom Nábožensko-dejinnej školy. Inšpirovaný nemeckým lekárom a psychológom Wilhelmom Wundtom (18321920), mimoriadnu pozornosť venoval o. i. aj štúdiu významu legiend, povestí a rozprávok v starozákonných textoch. Výsledky svojho bádania sa snažil sprístupniť čo najširšiemu okruhu čitateľov. Bol spoluvydavateľom knižnej edície "Forschungen zur Religion und Literatur des Alten und Neuen Testaments" [Štúdie k náboženstvu a literatúre Starého a Nového zákona] a lexikónu "Die Religion in Geschichte und Gegenwart (RGG)" [Náboženstvo v dejinách a súčasnosti (v skratke RGG)].
Hermann Gunkel zomrel 11. marca 1932 v Halle an der Saale.
Zarina Dijasová

Zarina Dijasová (, * 18. október 1993, Almaty) je kazašská profesionálna tenistka. Vo svojej doterajšej kariére nevyhrala na okruhu WTA Tour žiadny turnaj. V rámci okruhu ITF získala 6 titulov vo dvojhre.
Korfbal na Svetových hrách 2017

Korfbal na Svetových hrách 2017 bol korfbalový turnaj v rámci multišportového podujatia Svetových hier 2017. Konal sa vo Vroclave, v Poľsku v dňoch od 21.25. júla 2017, za účasti 8 tímov. Korfbalový turnaj sa na Svetových hrách predstavil na druhých hrách a toto bolo jeho 9. vydanie. Všetky zápasy sa odohrali v aréne WKK Sport Center s kapacitou 900 divákov. Aréna bola tiež dejiskom florbalového turnaja. Titul obhájilo , ktoré vo finálovom stretnutí zvíťazilo nad . Čínsky Tchaj-pej tak ziskom striebornej medaily dosiahol svoj najlepší výsledok a prvýkrát odsunul až na tretie miesto.
Kvalifikácia.
Tímy boli nasadené do skupín podľa rebríčkového postavenia IKF. 
Poznámka: Číslo v zátvorke udáva umiestnenie v medzinárodnom rebríčku IKF k 1. januáru 2017.